ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670022921

ขอให้แก้ไขปัญหาคนเร่ร่อนขอทาน บริเวณด้านหน้าวัดสวนพลู ถนนเจริญกรุง เขตบางรัก กรุงเทพมหานคร จุดสังเกตอยู่ใกล้กับโรงเรียนอัสสัมชัญศึกษา ซึ่งผู้ร้องไม่ทราบแน่ชัดว่าเป็นพื้นที่ความรับผิดชอบของสถานีตำรวจนครบาลยานนาวา หรือเป็นพื้นที่ความรับผิดชอบของสถานีตำรวจนครบาลบางรัก เนื่องจากผู้ร้องแจ้งว่าได้พบเห็นคนเร่ร่อนขอทาน ไว้ผมยาว (ดูเซอร์ๆ ดูแล้วสกปรก) รูปร่างผอมตัวเล็ก (ไม่สามารถระบุได้ว่าเป็นเพศหญิงหรือเพศชาย ไม่ทราบชื่อ-นามสกุล และไม่สามารถระบุลักษณะรูปพรรณสัณฐานได้) มานั่งอยู่ด้านหน้าวัดสวนพลู เป็นประจำทุกวัน  ตั้งแต่เวลาประมาณ 10.00-12.00 น. ไปจนถึงเวลาประมาณ 18.00 น. บางครั้งจะนั่งอยู่ฝั่งด้านซ้ายของวัดฯ บางครั้งจะนั่งอยู่ฝั่งด้านขวาของวัดฯ ซึ่งผู้ร้องเดินทางทุกวัน ก็พบเห็นทุกวัน บางวันพบเห็นในช่วงเวลาประมาณ 11.00 น. ล่าสุดวันที่ 5 มิถุนายน 2567 พบเห็นในช่วงเวลาประมาณ 07.41 น. ซึ่งบางครั้งคู่รักของผู้ร้องเดินผ่าน คนเร่ร่อนขอทาน จะเอามือมาชนคู่รักผู้ร้อง อาจจะเพราะจากอาการมึนเมาจากการดื่มเครื่องดื่มแอลกอฮอล์ก็เป็นได้ และผู้ร้องได้รับฟังมาจากบุตรหลานผู้ร้องว่า ประสบเหตุการณ์เช่นเดียวกับคู่รักของผู้ร้อง ซึ่งผู้ร้องเห็นว่าบริเวณดังกล่าว มีนักท่องเที่ยว มีเด็กนักเรียน และประชาชนเดินผ่านจำนวนมาก ทำให้ภาพลักษณ์ดูไม่ดี กับการกระทำของคนเร่ร่อนขอทานเอามือชนนักท่องเที่ยวที่เดินผ่านไปมา พบเห็นไม่ต่ำกว่า 1 ปี จึงประสงค์ให้ทางหน่วยงานที่เกี่ยวข้องลงพื้นที่แก้ไขปัญหาปัญหาดังกล่าว หรือจัดสรรเจ้าหน้าที่ลงพื้นที่เข้มงวด เพื่อมิให้มีคนเร่ร่อนขอทานในพื้นที่ดังกล่าว เบื้องต้นผู้ร้องยังไม่เคยติดต่อแจ้งเรื่องไปยังหน่วยงานใด

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata